**ĮSAKYMAS**

**DĖL KAUNO R. SAV., KARMĖLAVOS SEN., SERGEIČIKŲ I K., ŽEMĖS SKLYPO, KADASTRO NR. 5233/0011:1426 PAGRINDINĖS ŽEMĖS NAUDOJIMO PASKIRTIES KEITIMO**

2021 m. rugsėjo 29 d. Nr. ĮS-2970

Kaunas

Vadovaudamasi Lietuvos Respublikos teritorijų planavimo įstatymo 20 straipsnio 2 dalies 2 punktu, Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo, patvirtinto Lietuvos Respublikos Vyriausybės 1999-09-29 nutarimo Nr. 1073 „Dėl pagrindinės žemės naudojimo paskirties nustatymo ir keitimo tvarkos patvirtinimo“, 10, 12 ir 17 punktais, Žemės naudojimo būdų turinio aprašu, patvirtintu Lietuvos Respublikos žemės ūkio ministro ir Lietuvos Respublikos aplinkos ministro 2005-01-20 įsakymu Nr. 3D-37/D1-40 „Dėl pagrindinės žemės naudojimo paskirties žemės būdų turinio, žemės sklypų naudojimo pobūdžių sąrašo ir jų turinio patvirtinimo“, Kauno rajono savivaldybės tarybos 2021-01-28 sprendimo Nr. TS-44 „Dėl pavedimo Administracijos direktoriui“ 1 punktu, Kauno rajono savivaldybės teritorijos bendrojo plano 1-uoju pakeitimu, patvirtintu Kauno rajono savivaldybės tarybos 2014-08-28 sprendimu Nr. TS-299 „Dėl Kauno rajono savivaldybės teritorijos bendrojo plano 1-ojo pakeitimo tvirtinimo“, 2017-11-16 sprendimu Nr. TS-411 „Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“ ir 2020-05-28 sprendimu Nr. TS-233 „Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“ ir atsižvelgdama į 2021-08-27 prašymą, registruotą 2021-08-27 Nr. PK-1-435:

1. K e i č i u 0,2987 ha žemės ūkio (kiti žemės ūkio paskirties žemės sklypai) žemės sklypo Kauno r. sav., Karmėlavos sen., Sergeičikų I k., kadastro Nr. 5233/0011:1426, pagrindinę žemės naudojimo paskirtį į kitą, žemės naudojimo būdas – vienbučių ir dvibučių gyvenamųjų pastatų teritorijos.

2. N u s t a t a u, kad statinių statyba sklype galima tik sudarius ir įvykdžius melioracijos statinių iškėlimo projektą, užtikrinant greta esančių sklypų drenažo veikimą ir išlaikant teisės aktuose numatytus atstumus nuo iškelto drenažo.

Šis įsakymas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Administracijos direktoriaus pavaduotoja, Rūta Černiauskienė

pavaduojanti Administracijos direktorių

Parengė

J. Budrevičienė

2021-09-29

Elektroninio dokumento nuorašas